CELEX: 32007R1440
Language: lt
Date: 2007-12-05 00:00:00
Title: 2007 m. gruodžio 5 d. Komisijos reglamentas (EB) Nr. 1440/2007 dėl tam tikrų prekių klasifikavimo Kombinuotojoje nomenklatūroje

7.12.2007   
            
            
               LT
            
            
               Europos Sąjungos oficialusis leidinys
            
            
               L 322/10
            
         
      KOMISIJOS REGLAMENTAS (EB) Nr. 1440/2007
   2007 m. gruodžio 5 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija apie prekių klasifikavimą Kombinuotojoje nomenklatūroje, išduota valstybių narių muitinių remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, bet neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gruodžio 5 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 580/2007 (OL L 138, 2007 05 30, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentas (EB) Nr. 1791/2006 (OL L 363, 2006 12 20, p. 1).
   
      PRIEDA
      
                  Prekių aprašymas
               
               
                  Klasifikavimas
                  KN kodas
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Maždaug 40 × 50 mm dydžio lipnus vokelis, sudarytas iš dviejų sandariai užlydytų plastiko/aliuminio folijų, į kurį įdėtas gelio pavidalo kvepalų mėginys. Ant vokelio atspausdintas kvepalų pavadinimas.
                              Atplėšus foliją randamas kvepalų mėginys, kurio kiekio pakanka pasikvepinti patepus riešus.
                              Produktas neskirtas mažmeninei prekybai. Jis skirtas klijuoti ant brošiūrų, informacinių lapelių, atvirukų arba žurnalų reklaminių puslapių, kuriuose spausdinama konkrečių kvepalų reklama (paveikslėliai ir tekstas).
                           
                        
               
                  3303 00 10
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, VI skyriaus 2 pastaba bei KN kodus 3303 ir 3303 00 10 atitinkančiais prekių aprašymais.
                  Produktas klasifikuotinas kaip kvepalai ir priskirtinas 3303 00 10 subpozicijai, nes pateikto kvepalų kiekio pakanka žmogaus kūnui pakvepinti.
               
            
                  
                              2.
                           
                           
                              Iš dalies arba pilnai sulenktas A4 formato spausdintas reklamos lapas, po sulenkimu padengtas mikrokapsulių, pastos arba miltelių pavidalo kvepalų mėginiu. Sulenktas lapas sandariai užklijuotas šildant.
                              Atplėšus užlenktą lapo dalį randamas kvepalų mėginys, kurio kiekio nepakanka pasikvepinti patepus riešus.
                              Produktas neskirtas mažmeninei prekybai. Jis skirtas dėti į žurnalus ir panašius spaudinius, kuriuose spausdinama konkrečių kvepalų reklama (paveikslėliai ir tekstas).
                           
                        
               
                  4911 10 90
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 4911, 4911 10 ir 4911 10 90 atitinkančiais prekių aprašymais.
                  Produktas nepriskirtinas 3303 00 10 subpozicijai, nes pateikto kvepalų kiekio nepakanka žmogaus kūnui pakvepinti.
                  Produktas klasifikuotinas kaip spausdinta reklaminė medžiaga ir priskirtinas 4911 10 90 subpozicijai, nes spausdinta reklama jam suteikia esminį bruožą (Suderintos sistemos paaiškinimų 49 skirsnio paaiškinimų Bendrųjų nuostatų pirmoji pastraipa).